
ΠΟΛΕΟΔΟΜΙΑ 

ΔΙΑΤΑΓΜΑΤΑ \ 

Καθορισμός ζώνης ενεργού πολεοδομίας (Ζ.Ε.Π.) στην περιοχή «Παιά- 

μπορο» του δήμου Κοζάνης (Ν. Κοζάνης) και έγκριση της πολεοδο- 

μικής μελέτης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγρ. 1 και 6 του άρθρου 10 του ν. 1337/ 
1983 «Επέκταση των πολεοδομικών σχεδίων, οικιστική ανάπτυξη 
κλπ.» (Α' 33). 

2. Τις διατάξεις του άρθρου 32 του ν. 947/1979 «Περί οικιστικών 
περιοχών κλπ.» (Α' 169). 

3. Τις διατάξεις του άρθρου 3 του ν. δ/τος της 17.7.1923 «Περί 
σχεδίων πόλεων κλπ.» (Α' 228) όπως μεταγενέστερα τροποποιήθηκαν 
και συμπληρώθηκαν. 

4. Τις διατάξεις των άρθρων 3, 6, 7, 8,9και Ιότουν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 13 (παρ. 1,2,3) του ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας ΟΚΧΕ (Α' 141) και με το άρθρο 
1 (παρ. 1, 3, 4) του ν. 1772/1988 «Τροποποίηση διατάξεων του ν. 
1577/1985 «ΓΟΚ» και άλλες σχετικές διατάξεις» (Α' 91). 

5. Τις διατάξεις του άρθρου 23 παράγρ. 1 του ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

6. Τις διατάξεις του άρθρου 9 του π. δ/τος 437/1985 «Καθορισμός 
και ανακατανομή των αρμοδιοτήτων των Υπουργείων» (Α' 157). 

7. Την υπ’ αριθ. 7179/423/12.2.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου δήμου Κοζάνης (Ν. Κοζάνης) (Δ' 68). 

8. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (Β' 526)., 

9. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, Μανόλη Παπαστεφανάκι» (Β' 
549). 

10. Τις υπ’ αριθ. 385/1987, 386/1987 και 387/1987 γνωμοδο¬ 
τήσεις του δημοτικού συμβουλίου Κοζάνης. 

11. Τις υπ’ αριθ. 24/1988 και 386/1988 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος. 

12. Την υπ’ αριθ. 927/1988 γνωμοδότηση του Συμβουλίου της 
Επικράτειας, με πρόταση του Αναπληρώτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζεται ζώνη ενεργού πολεοδομίας (Ζ.Ε.Π.) στην περιοχή 
«Παιάμπορο» του δήμου Κοζάνης (Ν. Κοζάνης), όπως φαίνεται να περι- 


ρικλείεται με κόκκινη γραμμή και με στοιχεία ΑΒΓΔΕΖΗΘΙΚΛΜ 
Ν £ Ο Π Ρ Σ Α στο σχετικό πρωτότυπο διάγραμμα σε κλίμακα 1:5000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 793/1989 πράξη του και που συνοπτικά 
του αντίτυπο δημοσιεύεται με το παρόν διάταγμα. ♦ 

Άρθρο 2 

Εγκρίνεται η πολεοδσμική μελέτη τής ζώνης ενεργού πολεοδομίας 
(Ζ.Ε.Π.) στην περιοχή «Παιάμπορο» του δήμου Κοζάνης (Ν. Κοζάνης), 
που καθορίζεται με το άρθρο 1 του παρόντος διατάγματος με τον καθο¬ 
ρισμό οικοδομήσιμων χώρων, οδών, πεζοδρόμων, κοινοχρήστων χώ¬ 
ρων, χώρων βρεφονηπιακού σταθμού; δημοτικού σχολείου-νηπιαγω- 
γείου, χώρου εκκλησίας, κέντρου υγείας, δημοτικού σχολείου, γυμνα¬ 
σίου - λυκείου - δημοτικού σχολείου - νηπιαγωγείου, όπως φαίνονται 
στα σχετικά δύο (2) χρωματισμένα πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ.. 793/1989 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 3 

Το ποσοστό εισφοράς της ιδιοκτησίας του δήμου Κοζάνης που βρί¬ 
σκεται στη ζώνη ενεργού πολεοδομίας καθορίζεται σε 47%. 

Άρθρο 4 

Στους οικοδομήσιμους χώρους τής παραπάνω ζώνης επιτρέπονται 
χρήσεις κατά τομείς Α, Β, Γ, Δ, Ε, Ζ και Η, όπως φαίνονται με τα ίδια 
ως άνω στοιχεία στα σχετικά διαγράμματα, ως εξής: 

α. Τομέας Α (οικοδομικά τετράγωνα 21, 22, 17, 12, 28, 29, 30, 
32, 33, 45, 46, 42, 39). 

Επιτρέπεται η χρήση αμιγούς κατοικίας όπως προσδιορίζεται με το 
άρθρο 2 του από 23.2.1987 π. δ/τος (Δ' 166) και ειδικότερα: 

- κατοικία 

- εμπορικά καταστήματα που εξυπηρετούν τις καθημερινές ανάγκες 
των κατοίκων της περιοχής 

- πολιτιστικά κτίρια (και εν γένει πολιτιστικές εγκαταστάσεις)., 

Β. Τομέας Β (οικοδομικά τετράγωνα 23, 24, 25, 26). 
Επιτρέπεται η χρήση αμιγούς κατοικίας και ειδικότερα: 

- κατοικία. 

γ. Τομέας Γ (οικοδομικά τετράγωνα 9, 10, 11). 

Επιτρέπεται η χρήση πολεοδομικού κέντρου όπως προσδιορίζεται με 
το άρθρο 4 του παραπάνω π. δ/τος και ειδικότερα: 

- κατοικία 

- γραφεία, τράπεζες, ασφάλειες, κοινωφελείς οργανισμοί 

- διοίκηση 

- χώροι συνάθροισης κοινού 

- πολιτιστικά κτίρια και εν γένει πολιτιστικές εγκαταστάσεις 

- επαγγελματικά εργαστήρια χαμηλής όχλησης 

- κτίρια, γήπεδα στάθμευσης. 

δ. Τομέας Δ (οικοδομικά τετράγωνα 7, 8). 

Επιτρέπεται η χρήση πολεοδομικού κέντρου και ειδικότερα: 

- εμπορικά καταστήματα 

- εστιατόρια 

- αναψυκτήρια 

- χώροι συνάθροισης κοινού 

- κτίρια, γήπεδα στάθμευσης 

- πολιτιστικά κτίρια και εν γένει πολιτιστικές εγκαταστάσεις 

- επαγγελματικά εργαστήρια χαμηλής όχλησης, 
ε. Τομέας Ε (οικοδομικό τετράγωνο 1) . 

Επιτρέπεται η χρήση ελεύθερων χώρων - αστικού πράσινου όπως 
προσδιορίζεται με το άρθρο 9 του παραπάνω π. δ/τος και ειδικότερα: 

- αναψυκτήρια 

- πολιτιστικά κτίρια και εν γένει πολιτιστικές εγκαταστάσεις 

- χώροι συνάθροισης κοινού. 

στ. Τομέας Ζ (οικοδομικό τετράγωνο 5). 

Επιτρέπεται η χρήση τουρισμού-αναψυχής όπως προσδιορίζεται με 
το άρθρο 8 του παραπάνω π.' δ/τος και ειδικότερα: 

- ξενώνες, ξενοδοχεία και λοιπές τουριστικές εγκαταστάσεις 

- εστιατόρια 

- αναψυκτήρια 

- κτίρια, γήπεδα στάθμευσης 

- αθλητικές εγκαταστάσεις. 

ζ. Τομέας Η (οικοδομικά τετράγωνα 3, 4). 

Επιτρέπεται η χρήση τουρισμού-αναψυχής και ειδικότερα: 

- αναψυκτήρια 

- γήπεδα στάθμευσης 

- αθλητικές εγκαταστάσεις. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) μέτρων. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τους ίδιους ως άνω τομείς, 
ως εξής: 

Α. Τομέας Α (Ο.Τ. 21, 22, 17, 12, 28, 29, 30, 32, 33, 45, 46, 
42, 39). 

1. Η αρτιότητα καθορίζεται από το εμβαδόν των οικοδομικών τετρα¬ 
γώνων, όπως φαίνονται στα σχετικά διαγράμματα. 

2. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του οικοδομικού τετραγώνου. 

3. Συντελεστής δόμησης κάθε οικοδομικού τετραγώνου: επτά δέκατα 
(0,7). 

4. Μέγιστο επιτρεπόμενο ύψος των κτιρίων δέκα πέντε (15) μέτρα 
στο οποίο συμπεριλαμβάνεται και το ύψος της στέγης, η κατασκευή της 
οποίας "είναι υποχρεωτική. 

Β. Τομέας Β (Ο.Τ. 23, 24, 25, 26). 

- Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης καθορίζονται κατά οικόπεδο: 

1. Ελάχιστο πρόσωπο: δέκα τρία (13) μ. 

Ελάχιστο εμβαδόν: τριακόσια (300) τ.μ. 

2. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του. 

3. Συντελεστής δόμησης: έξι δέκατα (0,6). 

4. Μέγιστο επιτρεπόμενο ύψος των κτιρίων επτά και μισό (7.5) μ. 

5. Επιβάλλεται η κατασκευή στέγης πάνω από το μέγιστο επιτρεπό¬ 
μενο ύψος των κτιρίων. 

Γ. Τομέας Γ (Ο.Τ. 9, 10, 11). 

1. Η αρτιότητα καθορίζεται από το εμβαδόν των οικοδομικών τετρά-, 
γώνων όπως φαίνονται στα σχετικά διαγράμματα. 

2. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του οικοδομικού τετραγώνου. 

3. Συντελεστής δόμησης κάθε οικοδομικού τετραγώνου: πέντε δέ¬ 
κατα (0,5). 

4. Μέγιστο επιτρεπόμενο ύψος των κτιρίων δέκα πέντε (15) μέτρα. 

5. Επιτρέπεται η κατασκευή στέγης πάνω από το μέγιστο επιτρεπό¬ 
μενο ύψος των κτιρίων. 

Δ. Τομέας Δ (Ο.Τ. 7, 8) Ε (Ο.Τ. 1), Η (Ο.Τ. 3, 4). 

1. Η αρτιότητα καθορίζεται από το εμβαδόν των οικοδομικών τετρα¬ 
γώνων όπως φαίνονται στα σχετικά διαγράμματα. 


2. Μέγιστο ποσοστό κάλυψης: 

- για τον τομέα Δ: είκοσι τοις εκατό (20%) της επιφάνειας του οικοδο¬ 
μικού τετραγώνου. 

- για τους τομείς Ε και Η: δέκα τοις εκατό (10%) της επιφάνειας του 
οικοδομικού τετραγώνου. 

- στον τομέα Ε η μεγίστη συνολική επιφάνεια των ορόφων κάθε κτιρίου 
να μην υπερβαίνει τα 1000 τ.μ. 

3. Συντελεστής δόμησης κάθε οικοδομικού τετραγώνου δύο δέκατα 

( 0 , 2 ). 

4. Μέγιστο επιτρεπόμενο ύψος των κτιρίων έντεκα (11) μ. 

5. Στους τομείς Δ και Ε επιτρέπεται η κατασκευή στέγης πάνω από 
το μέγιστο επιτρεπόμενο ύψος των κτιρίων. 

Ε. Τομέας Ζ (Ο.Τ. 5). 

- Τα ελάχιστα όρια εμβαδού και προσώπου και οι λοιποί όροι και περιο¬ 
ρισμοί δόμησης καθορίζονται κατά οικόπεδο. 

1. Ελάχιστο πρόσωπο: είκοσι πέντε (25) μέτρα. 

Ελάχιστο εμβαδόν: χίλια (1000) τ.μ. 

2. Μέγιστο ποσοστό κάλυψης: δέκα τοις εκατό (10%) της επιφάνειας 
του. 

3. Συντελεστής δόμησης δύο δέκατα (0,2). 

4. Μέγιστο επιτρεπόμενο ύψος των κτιρίων έντεκα (11) μ. 

5. Επιτρέπεται η κατασκευή στέγης πάνω από το μέγιστο επιτρεπό¬ 
μενο ύψος των κτιρίων. 

ΣΤ. Επιπλέον για όλους τους τομείς ισχύουν και τα εξής: 

1. Το μέγιστο ύψος της στέγης ορίζεται σε ένα και μισό (1,5) μ. και η 
κλίση της σε 35%. 

2. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ8). 

3. Επιβάλλεται ο έλεγχος από την αρμόδια Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

Ζ. Οι όροι δόμησης των χώρων ειδικών χρήσεων που καθορίζονται 
με το άρθρο 1 του παρόντος ορίζονται ως εξής: 

- Βρεφονηπιακοί σταθμοί: 

Μέγιστο ποσοστό κάλυψης 60% της επιφάνειας του χώρου. 
Συντελεστής δόμησης 0,6. 

Μέγιστο επιτρεπόμενο ύψος των κτιρίων 10 μ. 

- Δημοτικά σχολεία: 

Μέγιστο ποσοστό κάλυψης 40% της επιφάνειας του χώρου. 
Συντελεστής δόμησης 0,6. 

Μέγιστο επιτρεπόμενο ύψος των κτιρίων 10 μ. 

- Κέντρο Υγείας: 

Μέγιστο ποσοστό κάλυψης 70% της επιφάνειας του χώρου. 
Συντελεστής δόμησης 0,7. 

Μέγιστο επιτρεπόμενο ύψος των κτιρίων 11,00 μ. 

- Εκκλησία: 

Μέγιστο ποσοστό κάλυψης 20% της επιφάνειας του χώρου. 
Συντελεστής δόμησης 0,2. 

Μέγιστο επιτρεπόμενο ύψος του κτιρίου 11 μ. εκτός του κωδονοστα- 
σίου. 

- Γυμνάσιο - Λύκειο - Δημοτικό - Νηπιαγωγείο: 

Μέγιστο ποσοστό κάλυψης 40% της επιφάνειας του χώρου. 
Συντελεστής δόμησης 0,6. 

Μέγιστο επιτρεπόμενο ύψος των κτιρίων 10,00 μ. 

Άρθρο 6 

- Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

